open-index/open-wikipedia-markdown huggingface dataset:
Reutlingen (mesto)

**Reutlingen** je nemecké univerzitné mesto v Bádensku-Württembersku a je hlavným mestom rovnomenného okresu. Sídli tu univerzita aplikovaných vied založená v roku 1855.

## Dejiny
Prvé doklady stredovekého osídlenia oblasti sú z prelomu 4. a 5. storočia. 
Zhruba okolo roku 1030 dal gróf Egino postaviť hrad na najvyššom kopci v okolí menom *Achalm* (asi 706 m). Jedna z jeho veží stojí dodnes a je verejne prístupná.
Názov *Reutlingen* je po prvé zmieňovaný v takzvanej *[[Bempflingenská zmluva|Bempflingenskej zmluve]]* (nemecky *Bempflinger Vertrag*) z rokov 1089 - 1090.

Okolo roku 1180 mesto získalo právo poriadať trhy a medzi rokmi 1220 a 1240 mu bol udelený status mesta s právom postaviť si hradby a opevnenie. Krátko na to, v rokoch 1247 - 1343, bol tiež postavený hlavný mestský gotický kostol, *Kostol panny Márie* (nemecky *Marienkirche*).

Mesto sa stalo súčasťou Rímskonemeckej ríše potom, čo sa uvoľnilo z poddanstva vojvodov Württemberských.

Mestská rada v roku 1530 podpísala Augsburskú konfesiu (kľúčový dokument luteránstva).

V roku 1726 bol Reutlingen postihnutý veľkým  požiarom , ktorý zničil  80 % mesta vrátane takmer všetkých verejných budov. 1 200 rodín zostalo bez strechy nad hlavou. Požiar trval tri dni a jeho následky sú na niektorých miestach znateľné dodnes.

## Partnerské mestá
*  Aarau, Švajčiarsko, 1986
*  Bouaké, Pobrežie Slonoviny, 1970
*  Dušanbe, Tadžikistan, 1990
*  Ellesmere Port and Neston, Veľká Británia, 1966
*  Pirna, Nemecko
*  Reading, Pensylvánia, USA, 1998
*  Roanne, Francúzsko, 1958
*  Szolnok, Maďarsko, 1990

## Referencie

## Iné projekty

## Externé odkazy
Oficiálna stránka

## Zdroj


Kategória:Mestá v Bádensku-Württembersku
Kategória:Slobodné ríšske mestá
Modul (ozubenie)

**Modul ozubenia (m)** je charakteristické číslo určujúce veľkosť profilu zuba ozubeného kolesa. Moduly pre čelné ozubené kolesá pre všeobecné a ťažké strojárstvo sa vyberajú z medzinárodnej normy STN ISO 54:2005.

Kategória:Ozubenie
Kategória:Technické výpočty
Joseph Gärtner

**Joseph Gärtner** (* 12. marec 1732, Calw, Nemecko – † 14. júl 1791, Tübingen) bol nemecký lekár a botanik.

## Život a kariéra
Gärtner študoval medicínu v Tübingene a Göttingene. Po ukončení štúdií cestoval po Holandsku, Francúzsku, Taliansku a Anglicku. V roku 1760 sa stal profesorom anatómie v Tübingene, 1768 profesorom botaniky a riaditeľom botanických záhrad v Petrohrade. V roku 1770 sa vrátil späť do Calwu. Jeho syn bol Karl Friedrich von Gärtner, tiež botanik.

Je po ňom pomenovaný rastlinný rod *[[Gaertnera]]* z čeľade Rubiaceae.

Joseph Gärtner má v Medzinárodnom registri mien rastlín skratku **Gaertn.**.

## Dielo
* *De fructibus et seminibus plantarum*, Stuttgart, Tübingen 1789 - 1791

## Referencie


## Iné projekty

## Zdroj
*

Kategória:Nemeckí botanici
Kategória:Narodenia v 1732
Kategória:Úmrtia v 1791
Kategória:Členovia Kráľovskej spoločnosti
Kategória:Absolventi Univerzity v Göttingene
Žurava

**Žurava** () je dedina na Ukrajine v Lypoveckom rajóne Vinnyckej oblasti. Prvá písomná zmienka je z roku 1608. Žije tu 342 obyvateľov.

## Externé odkazy
* Najvyššia Rada Ukrajiny 

Kategória:Dediny v Lypoveckom rajóne
Klauzy

náhľad|Pohľad na hladinu nádrže
náhľad|Hrádza vodnej nádrže Klauzy
**Klauzy** je malá vodná nádrž v Slovenskom raji.

## Prírodné podmienky
Vodná nádrž sa nachádza vo východnej časti Slovenského raja na Bielom potoku. Úsek Bieleho potoka od nádrže až k jeho ústiu do Hornádu o dĺžke cca 6 kilometrov je nazývaný Tomášovská Belá. K nádrži vedie zo západu žltá turistická trasa z vrchu Bykárka () a z juhu zelená trasa z časti Geravy.

## Využitie
Nádrž s 7,8 metrov vysokou hrádzou bola do roku 1950 využívaná k splavovaniu dreva do obce Smižany k Smižanskej Maši. V súčasnosti sa voda z priehrady už nevyužíva a priehrada samotná je využívaná k chovu rýb. Víchrice a povodeň v lete roku 2008 spôsobili veľké škody v okolí priehrady aj na hrádzi samotnej.

## Referencie


## Pozri aj
* Slovenský raj
* Čingov
* Biely potok
* Tomášovská Belá
* Hornád

## Iné projekty

## Externé odkazy
* Poloha na turistickej mape
* Informácie o vod. nádrži Klauzy 
* Klauzy - informácie, trasy, fotogaléria

## Zdroj
* 

Kategória:Vodné diela na Slovensku
Kategória:Slovenský raj
Kategória:Vodstvo v okrese Spišská Nová Ves
Klozet

**Klozet** alebo **vecko** alebo **vécko** môže byť hovorovo:
*splachovací záchod
*záchod

**Vecko** môže byť aj slangovo vecné učivo.
Hajzel

**Hajzel** alebo **hajzeľ** môže byť vulgárne:
*záchod
*neporiadne miesto, špinavé miesto
*neporiadok
*pajzel, bordel
*zlá, nekvalitná vec
*nadávka človeku (naničhodník; bordelár; sviniar) 
*v mládežníckom slangu: druh kartovej hry, pozri hajzel (hra)
Sráč

**Sráč** môže byť:
*nadávka zbabelému človeku
*v starej slovenčine bežne, v dnešnej vulgárne zriedkavo: záchod

## Zdroje
* sráč. In: 
* sráč. In:
Toaleta

**Toaleta** môže byť:
*pôvodne: ľanová prikrývka stolíka na odkladanie šperkov a líčidiel
*dámsky slávnostný (obyčajne večerný) spoločenský úbor, pozri toaleta (úbor)
*úprava zovňajška, strojenie (obliekanie, umývanie a pod.)
*toaletný stolík
*obliekáreň, úpravovňa (často spojená so záchodom) 
*záchod s predsieňou na úpravu zovňajšku
*záchod (pôvodne ako eufemizmus)
Kúpele

**Kúpele** môžu byť:
*verejná budova na kúpanie, regeneráciu (pri vode alebo parou) a pod., synonymum: kúpeľ, pozri napr. rímske kúpele
*liečebné kúpele
Kraft

**Kraft** môže byť:
* priezvisko:
** Barbora Kraftová
** Robert Kraft
** Victor Kraft

* planétka:
** 3712 Kraft
Cudrovice

**Cudrovice** (nemecky *Zuderschlag*) sú zaniknutá osada v okrese Prachatice, 5 km južne od obce Záblatí. Nachádzajú sa nad kaňonovitým údolím rieky Blanice v nadmorskej výške 775 m, na bývalej trase Zlatej cesty.

## História
Prvá zmienka o osade pochádza z roku 1456 a jej vtedajší názov *Czudrowitze* svedčí o českom pôvode. V priebehu tridsaťročnej vojny miestni obyvatelia pravdepodobne zahynuli a od 2. polovice 17. storočia sa tu usadzovali prevažne Nemci. V roku 1850 založil weiterský dekan Jan Matiáš Paule v Cudroviciach kostol Korunovania Panny Márie, ktorý sa stal v roku 1894 kostolom farským. V roku 1871 tu vznikla škola. V roku 1910 v Cudroviciach stálo 20 domov so 140 obyvateľmi (všetci nemeckej národnosti).
Po 2. svetovej vojne po vysídlení nemeckých obyvateľov zostala dedina prázdna. Po roku 1949 sa sem prisťahovalo niekoľko nových obyvateľov, ale v roku 1953 zanikol MNV a v roku 1956 Cudrovice definitívne zanikli. Domy i kostol boli zrovnané so zemou.

## Súčasnosť
Cudrovice sú základnou sídelnou jednotkou na rovnomennom katastrálnom území, sú súčasťou Mlynářovic, čo je časť obce Volary. V roku 1993 bol symbolicky obnovený cintorín (niektoré náhrobky boli vyčistené a umiestnené do radu, uprostred bol vztýčený kríž). Na mieste kostola Korunovania Panny Márie je teraz drevený kríž a pamätník s textom: *„Zde stál farní kostel Korunování P. Marie v Cudrovicích. Kostel postaven a posvěcen r. 1894, zničen r. 1966“*. 

## Externé odkazy
* Cudrovice na webe - "Zaniklé obce"

Kategória:Zaniknuté obce v Česku
Kategória:Šumava
Kategória:Volary
Kategória:Sídla v okrese Prachatice
WC

**WC** môže byť:
* splachovací záchod
* záchod
* Wikimedia Commons
* Windows Commander - bývalý názov Total Commander
* Wing Commander
* Chemický vzorec pre Karbid volfrámu
* americký reper: WC (reper)
Oldenburg (rozlišovacia stránka)

**Oldenburg** môže byť:

* nemecké mesto v Dolnom Sasku, pozri Oldenburg 
* nemecké mesto v Holštajnsku, pozri Oldenburg in Holstein 
* okres v Dolnom Sasku, pozri Oldenburg (okres) 
* mesto v USA, pozri Oldenburg (Indiana)
* sídlo v USA, pozri Oldenburg (Texas)
* nemecká ponorka počas 1. svetovej vojny, pozri SM U-151
* nemecká bojová loď, pozri SMS Oldenburg (1884) a SMS Oldenburg (1910)

## Pozri aj
* Oldenbursko
* Oldenburgovci
* oldenburský kôň
Sonny vo veľkom svete

**Sonny vo veľkom svete** () je americký sitkom z produkcie Disney Channel. Autorom je Steve Marmel. Seriál je o zážitkoch teenagerky Sonny Munroe, ktorá sa stala súčasťou sitkomu *Náhody (So Random!)*. 

V USA sa seriál začal vysielať 8. februára 2009. V júni 2009 bolo oznámené, že seriál bude mať druhú sériu, ktorej filmovanie sa začalo v novembri 2009. Prvý diel druhej série mal premiéru 14. marca 2010. Sonny vo veľkom svete je prvý seriál z produkcie Disney Channel Original Series, ktorý sa vysiela vo vysokom rozlíšení.

## Obsadenie
* **[[Demi Lovatová|Demi Lovato]]** ako **Alison "Sonny" Munroe** – Priateľské, trochu šialené, výstredné, ale milé dospievajúce dievča z Wisconsinu, ktoré dostalo úlohu v jej obľúbenej show *Náhody (So Random!)*. Vo svojich skečoch je často vtipná. Snaží sa vyriešiť spory medzi *Mackenzieho vodopádmi (Mackenzie Falls)* a *So Random!* Spolu s Chadom tvoria pár od dielu "Falling For The Falls".
* Tiffany Thornton ako **Tawni Hart** – Hlavná postava v *So Random!* Zo začiatku žiarli na Sonny, ale po chvíli sa stanú priateľkami. Tawni je diva: miluje zrkadlá, make-up a všetko okolo seba. Je to podobná osobnosť ako Chad.
* Sterling Knight ako **Chad Dylan Cooper** – Teen idol vďaka seriálu *Mackezie Falls*, TV súper *So Random!* Je veľmi sebecký a egoistický. Spolu so Sonny tvoria pár od dielu "Falling For The Falls". Odvtedy sa snaží byť milší na obsadenie *So Random!*.
* Brandon Mychal Smith ako **Nico Harris** – Člen obsadenia *So Random!*. Je najlepším priateľom Gradyho. Je zamilovaný do hviezdy *Mackenzie Falls*, Penelope. Tá sa mu vždy otočí chrbtom, keď ju pozve von. Keď sa bojí skáče na ruky Gradymu, rovnako ako Scooby a Shaggy.
* Doug Brochu ako **Grady Mitchell** – Člen obsadenia *So Random!*. Je najlepším priatelom Nica. Spolu s ním vždy vymyslia nejaké šialené, ale zábavné plány. Miluje jedlo.
* Allisyn Ashley Arm ako **Zora Lancaster** – Člen obsadenia *So Random!*. Je veľmi múdra, tajomná, bláznivá a šikovná. Je najprefíkanejšia z celého obsadenia *So Random!* a je známa ako "divný jedinec". Často sa zrazu len tak niekde objaví, čím vždy prekvapí svojich priteľov.

## Série

## Zdroje

## Externé odkazy
* Seriál na tv.disney.go.com 

Kategória:Sitkomy USA
Kategória:Televízne seriály Disney Channel
Kategória:Televízne seriály z roku 2009
Kúpalisko

[thumb|[Veľký Draždiak]]
[thumb|[Kuchajda]]

**Kúpalisko** je každé vhodné miesto pri vode alebo na vode, kde je daná možnosť pohybu vo vode a na okolitých priestoroch na vzduchu a slnku. 

Podľa zdrojov vody sa delia na *prírodné* a *umelé*:
*Medzi *prírodné* patria všetky primitívne kúpaliská u brehov riek, rybníkov, potokov, na jazerách, vodných nádržiach, tajchoch, štrkoviskách a pod. 
**Umelé* sa zriaďujú tam, kde nie je voda v takom množstve a priestore, aby mohla slúžiť na kúpanie či plávanie viacerých osôb, alebo vtedy, ak  voda, ktorá je k dispozícii, je zdravotne nevyhovujúca, alebo aj z iných dôvodov (nevhodnosť miesta na prirodzenom zdroji a pod.). 
Aktuálne informácie o stave sledovaných *prírodných* a *umelých*  kúpalísk na Slovensku sú na webovej stránke ÚVZ SR (Kúpaliská – Informačný systém o kúpaliskách a kvalite vody na kúpanie) a na stránkach regionálnych úradov verejného zdravotníctva. Ročne sa kontroluje vyše 180 umelých kúpalísk a 70 prírodných kúpalísk.

## Umelé kúpaliská
Musia byť vybavené pre pohodlie návštevníkov šatňami na prezliekanie, stánkami s predajom jednoduchého sortimentu potravín a nápojov, splachovacími záchodmi, pisoármi, sprchami, ako aj  pokladňou na vyberanie vstupného. Prakticky všetky umelé, organizované kúpaliská majú svoj návštevný poriadok, ktorý zakazuje a prikazuje, napríklad kúpanie je povolené iba v plavkách. Informácie o teplote vody v jednotlivých bazénoch a o teplote vzduchu musia byť prístupné návštevníkom a musia sa aktuálne uvádzať každý deň.

## Zdravotné riziká
Vo vode na kúpanie sa za vhodných podmienok množia rôzne druhy mikróbov, húb, plesní, kvasiniek; vyskytnúť sa môžu aj črevné parazity. V prírodných kúpaliskách sú hrozbou najmä sinice. V nekontrolovaných prírodných kúpaliskách býva významnejšie riziko chemického znečistenia napr. ropnými látkami, ťažkými kovmi, pesticídmi a detergentmi.

## Pozri aj
* akvapark
* bazén
* sauna
* pláž
* plaváreň
* záhradný bazén

## Iné projekty

## Externé odkazy
*  ÚVZ SR  Kúpaliská  
*  ÚVZ SR  Informačný systém o kvalite vody na kúpanie 
*  Mapa Slovenska s umiestnením prírodných kúpalísk podľa kritérií EK 
*  Mapa Slovenska s umiestnením jednotlivých kúpalísk s využitím služby Google Maps 
* Zásady kúpania na prírodných i umelých kúpaliskách
National Press Photographers Association

**National Press Photographers Association** (**NPPA** dosl. Národná asociácia novinárskych fotografov) je profesionálna organizácia založená v roku 1947. Spoločenstvo sa zameriava na rozvoj fotožurnalizmu, uznávanie a rešpektovanie verejných práv, práva na slobodu v hľadaní pravdy a právo na informovanie pravdivo a celkovo o verejných udalostiach a svete, v ktorom žijeme. NPPA verí, že žiadna správa nemôže byť kompletná pokiaľ je možné vylepšiť alebo vyjasniť význam slov. Veria, že snímky, pokiaľ sú použité k zobrazeniu nových udalostí, tak ako sa skutočne stali, ilustrujú novinky, tak ako sa stali, alebo pomáhajú vysvetliť čokoľvek, čo je vo verejnom záujme, a sú nenahraditeľným prostriedkom pre udržovanie presne informovanej verejnosti a že pomáhajú všetkým ľuďom, mladým i starým, lepšie pochopiť akýkoľvek predmet verejného záujmu. NPPA uznáva a potvrdzuje, že fotožurnalisti udržujú za všetkých okolností najvyšší štandard etických zásad pri službe pre verejné blaho.

## Etický kódex
# Prax fotožurnalizmu, či už vedecká alebo umelecká, si zaslúži tie najlepšie myšlienky a úsilie tých, ktorí si ho vybrali ako svoju profesiu.
# Fotožurnalizmus poskytuje služby verejnosti, ktorý sa rovná niektorým iným povolaniam a všetci členovia tejto profesie by mali svojim príkladom a vplyvom udržovať vysoký štandard a etický postoj bez akéhokoľvek váhania.
# Každý fotožurnalista sa má povinnosť za všetkých okolností usilovať o snímky, ktoré informujú pravdivo, čestne a objektívne.
# Ako žurnalisti veríme, že našim najväčším nástrojom je spoľahlivosť. V dokumentárnom fotožurnalizme je nesprávne obsah fotografií akýmkoľvek spôsobom upravovať (elektronicky alebo v temnej komore) a tým pádom klamať verejnosť. Veríme, že smernica pre férové a pravdivé spravodajstvo by mala byť kritériom pre posudzovanie toho, čo môže byť s fotografiou urobené.
# Pozmenenie fotografie v akejkoľvek podobe je podstatným avšak nepravdivým výkazom, ktorý vedie k mystifikácií čitateľa a my akékoľvek podobné zmeny zavrhujeme.
# Je našou povinnosťou povzbudzovať a pomáhať ktorémukoľvek členovi našej profesie, individuálne alebo kolektívne, aby bola kvalita našej práce pozdvihnutá na vyššiu úroveň.
# Povinnosťou každého fotožurnalistu je pracovať na udržaní všetkých slobôd tlače chránených zákonom a pracovať na ochrane a expanzii myšlienky voľne prístupných zdrojov noviniek a vizuálnych informácií.
# Žiadny etický kódex nemôže predvídať všetky situácie, teda je nutný sedliacky rozum a dobrý odhad pre dodržiavanie etických princípov.

## Pozri aj
* Novinárska fotografia

## Externé odkazy
*National Press Photographers Association website
*Best of Photojournalism Annual Contest

## Zdroje

Kategória:Fotografické organizácie
Chlum (Volary)

**Chlum** je malá dedinka, časť mesta Volary v okrese Prachatice. Nachádza sa asi 5&nbsp;km na juh od Volarov. Prechádza tu cesta I/39. V obci je evidovaných 35 adries. Trvalo tu žije  22 obyvateľov.

Chlum leží v katastrálnom území **Chlum u Volar** o rozlohe  7,92&nbsp;km2. Chlum leží aj v katastrálnom území **Horní Sněžná** o rozlohe  7,79&nbsp;km2.

## Referencie


## Externé odkazy

* Katastrálna mapa katastra Chlum u Volar na webe ČÚZK 
* Katastrálna mapa katastra Horní Sněžná na webe ČÚZK 

## Zdroj

Kategória:Dediny okresu Prachatice
Kategória:Šumava
Mesto duchov

**Mesto duchov** je (úplne alebo do značnej miery) opustené sídlo, prípadne aj sídlo, ktorého počet obyvateľov prudko poklesol. Často ide o sídla, ktoré vznikli za špecifickým účelom, ako napríklad ťažba nerastných surovín, no po naplnení alebo zlyhaní tohto účelu neexistoval ďalej dôvod sídlo udržiavať, iným dôvodom vzniku takýchto sídiel sú živelné pohromy.

## Príčiny opúšťania miest
V Spojených štátoch sa väčšina opustených miest nachádza na západe krajiny, mnoho z nich bolo založených počas trvania tzv. zlatej horúčky. Po jej skončení sa obyvatelia pri hľadaní práce presunuli do iných miest. Ukážkovým príkladom je Delamar Ghost Town. Teraz sa tieto mestá duchov tešia veľkej popularite medzi turistami, niektoré z nich sú chránené, aby si mohli zachovať svoj unikátny charakter. Vďaka ochrane si mesto Oatman v štáte Arizona zachovalo svoj pôvodný vzhľad z konca 19. storočia.

Príčinou opustenia mesta Grytviken temer všetkými obyvateľmi v Zámorskom území Spojeného kráľovstva Južná Georgia bolo vyčerpanie prírodných surovín, ako aj zákaz lovu veľrýb. Podobná situácia nastala v meste Pyramiden, ležiacom na súostroví Svalbard, kde sa po vyčerpaní zásob kamenného uhlia dovtedajší obyvatelia presťahovali do iných banských oblastí.
   
Príčinou opúšťania miest môže byť aj strata politického a kultúrneho významu. Taký osud postretol Ktésifón a veľa iných historických miest na Blízkom východe. Príčinou vymierania môže byť aj zdĺhavý vojnový konflikt. Taká situácia nastala okrem iného v azerbajdžanskom meste Agdam v Náhornom Karabachu.

Mestá zničené po živelnej pohrome: dedina Caraibas pri meste Itacarambi v Brazílii bola evakuovaná po zemetrasení, ale obyvatelia sa už do nej nevrátili. Craco, talianske mesto v regióne Basilicata, bolo opustené po obrovskom zosuve pôdy.

Niekedy postačuje samo ohrozenie katastrofou. V roku 2002 sa mestom duchov stala Goma v Kongu, po tom ako 300 tisíc obyvateľov utieklo z mesta v dôsledku ohrozenia výbuchom sopky.

Niektoré mestá v Arkansase sa vyprázdnili po vymretí obyvateľov v dôsledku epidémie španielskej chrípky v rokoch 19181919.

Typickým príkladom opusteného mesta sú aj Černobyľ a Pripiať na Ukrajine, opustené v dôsledku havárie tamojšej atómovej elektrárne.

## Referencie

## Iné projekty

## Zdroj


Kategória:Historické územia
Estemmenosuchus

**Estemmenosuchus** (doslova „krokodíl s korunou“) je rod z vyhynutej čeľade Estemmenosuchidae patriacej medzi terapsidy. Išlo o veľkého, cicavcovitého plaza, ktorý žil pred 270 miliónmi rokov v období stredného permu na území dnešného Ruska. 

## Opis
*Estemmenosuchus* mal zavalité telo a krátky chvost. Bol približné 4 m dlhý a 1 m vysoký. Jeho charakteristickým rysom je nezvyčajná korunka zo štyroch rohovinových výrastkov - dvoch po bokoch tváre a dvoch na vrchu hlavy. Tieto výrastky možno slúžili na obranu, boli však krátke a tupé a pravdepodobnejším vysvetlením je, že slúžili na predvádzanie sa živočíchov v parení. Skamenelé fragmenty kože naznačujú, že telo *Estemmenosucha* bolo hladké a bez šupín.

## Druhy
* *Estemenosuchus uralensis*
* *Estemmenosuchus mirabilis*

## Zdroje
* David Burnie: *Veľká obrazová encyklopédia dinosaurov*, Bratislava 2009.

## Iné projekty

Kategória:Therapsida
Keith Jarrett

**Keith Jarrett** (* 8. máj 1945,  Allentown, Pensylvánia, USA) je americký klavirista a hudobný skladateľ, ktorý hrá klasickú hudbu a džezové skladby.

Jeho kariéra začala v súbore Arta Blakeya, neskôr hral s Charlesom Lloydom a Milesom Davisom. Od roku 1970 mal veľký úspech v klasickej, džezovej hudbe, ako líder skupiny aj ako sólový hráč. Jeho improvizácie boli nielen z tradičného džezu, ale aj z iných žánrov, zvlášť západná klasická hudba, gospel, blues a etnická ľudová hudba.

V roku 2003 Jarrett dostal Polar Music Prize, doteraz (2010) ako jediný držiteľ, ktorý sa o ňu nedelí s inými držiteľmi. V roku 2004 získal cenu Léonie Sonning Music Prize.

## Externé odkazy
*Rozhovor s  Ethanom Iversonom pre BBC (2009)

Kategória:Keith Jarrett
Kategória:Klaviristi USA
Kategória:Džezoví hudobníci USA
Kategória:Absolventi Berklee College of Music
Kategória:Osobnosti z Pensylvánie
Jiří Dienstbier

**Jiří Dienstbier** môže byť:

* český disident, politik a senátor, otec advokáta Jiřího Dienstbiera, pozri Jiří Dienstbier (1937)
* český politik a advokát, pozri Jiří Dienstbier (1969)

Dienstbier, Jiří
Jiří Dienstbier (1937)

**Jiří Dienstbier**, Dr. h. c. (* 20. apríl 1937, Kladno – † 8. január 2011, Praha) bol český politik, novinár a disident. V rokoch 1989 až 1992 bol česko-slovenským ministrom zahraničných vecí a podpredsedom federálnej vlády, od roku 2008 bol senátorom za volebný obvod Kladno.

## Životopis
V rokoch 1955 – 1960 vyštudoval žurnalistiku na Filozofickej fakulte Karlovej univerzity.

Ešte ako študent vstúpil v roku 1958 do Komunistickej strany Česko-Slovenska. V rokoch 1958 – 1969 pracoval ako redaktor a komentátor Československého rozhlasu, bol spravodajcom v západnej Európe, na Ďalekom východe a v Spojených štátoch.

V šesťdesiatych rokoch sa zúčastnil demokratizačného procesu („Pražská jar“) a v čase sovietskej okupácie Česko-Slovenska  sa postavil proti nej. Preto bol vylúčený z KSČ a prepustený z rozhlasu.

V roku 1977 sa stal Dienstbier jedným z prvých 250 signatárov Charty 77 a v rokoch 1979 a 1985 bol jej hovorcom. Bol aj jedným zo zakladajúcich členov Výboru na obranu nespravodlivo stíhaných a podieľal sa na vydávaní samizdatov. Z týchto dôvodov bol v rokoch 1979 – 1982 vo väzení a neskôr mohol vykonávať iba podradné manuálne práce.

Po vzniku Občianskeho fóra (OF) v novembri 1989 sa nakrátko stal hovorcom jeho koordinačného centra. Už v decembri bol vymenovaný za ministra zahraničných vecí. Do zániku Česko-Slovenska bol podpredsedom vlády a poslancom Snemovne ľudu Federálneho zhromaždenia za OF, neskôr za Občianske hnutie.

V rokoch 1998 – 2001 bol zvláštnym spravodajcom Komisie pre ľudské práva OSN pre Juhosláviu, Bosnu a Hercegovinu a Chorvátsko. V roku 2000 neúspešne kandidoval do Senátu.

V senátnych voľbách v roku 2008 bol zvolený ako nestraník na kandidátke ČSSD do Senátu za volebný obvod Kladno. Bol predsedom senátneho Výboru pre zahraničné veci, obranu a bezpečnosť.

Zomrel 8. januára 2011 v pražskej vinohradskej nemocnici.

## Rodina
Bol štyrikrát ženatý, jeho štvrtou manželkou bola Jiřina Dienstbierová. Jeho syn Jiří je taktiež politikom. Mal aj tri dcéry (Moniku, Kristínu a Ivetu, ktorá zomrela v roku 1998).

## Referencie

## Pozri aj
* Charta 77

## Zdroj

Kategória:Českí ministri
Kategória:Ministri zahraničných vecí Česko-Slovenska
Kategória:Českí novinári
Kategória:Signatári Charty 77
Kategória:Hovorcovia Charty 77
Kategória:Členovia KSČ/KSS
Kategória:Českí diplomati
Kategória:Vylúčení z KSČ do roku 1989
Kategória:Osobnosti Nežnej revolúcie
Kategória:Absolventi Filozofickej fakulty Karlovej univerzity
Kategória:Podpredsedovia vlády Česko-Slovenska
Kategória:Pracovníci Československého rozhlasu
Kategória:Senátori Parlamentu Českej republiky
Kategória:Osobnosti z Kladna
Kategória:Členovia VONS
Kategória:Nositelia Medaily Za zásluhy (Česko)
Gouda

**Gouda** môže byť:
* mesto v Holandsku, pozri Gouda (mesto)
* druh holandského syra, pozri Gouda (syr)
Peoria Rivermen (AHL)

thumb|Carver Arena
**Peoria Rivermen** bol profesionálny tím v ľadovom hokeji, hrajúci v American Hockey League. Mužstvo pôsobilo v meste Peoria v Illinois. Domáce zápasy hrajú v aréne Quicken Carver Arena. Klub hral v súťaži od roku 2005 do roku 2013.

Tím pôsobil po celú dobu ako záložný celok mužstva NHL St. Louis Blues. Mužstvo s rovnakým názvom ako Peoria pôsobilo v rokoch 1996-2005 v nižšej súťaži ECHL a predtým v zaniknutej IHL.

## Známi hráči
* Roman Polák - 87 zápasov/4 góly v rokoch 2006-08
* Yan Stastny - 161 zápasov/46 gólov v rokoch 2006-10
* Petr Čajánek - 4 zápasov/1 gól v sezóne 2007/08
* Patrick Lalime - 14 zápasov v sezóne 2005/06
* Tomáš Mojžíš - 81 zápasov/5 gólov v rokoch 2005-07
* Marek Schwarz - 87 zápasov v rokoch 2006-09

### Kapitáni tímu

* Brendan Buckley: 2005-2006
* Aaron MacKenzie: 2006-2008
* Trent Whitfield: 2008-2009
* Yan Stastny: 2009-2010
* Dean Arsene: 2010-2011
* Adam Cracknell: 2011-2012
* Scott Ford: 2012-2013

## Úspechy klubu
* postup do play-off 2005/06, 2008/09 a 2010/11

## Klubové rekordy
### Za sezónu
:**Góly:** 33, Trent Whitfield (2006-07)
:**Asistencie:** 45, Trent Whitfield (2006-07)
:**Body:** 78, Trent Whitfield (2006-07)
:**Trestné minúty:** 265, Hans Benson (2007-08)
:**Čistá konta:** 3, Manny Legace (2009-10)
:**Vychytané víťazstva:** 19, Marek Schwarz (2006-07)
:**Priemer obdržaných gólov:** 2.63, Chris Beckford-Tseu (2007-08)
:**Percento úspešnosti zákrokov:** .915, Tyler Weiman (2008-09)

### Celkovo
:**Góly:** 94, Trent Whitfield
:**Asistencie:** 139, Trent Whitfield
:**Body:** 233, Trent Whitfield
:**Trestné minúty:** 374, Rocky Thompson
:**Odohrané zápasy:** 269, Trent Whitfield

## Iné projekty

## Externé odkazy
* Oficiálna stránka klubu 

## Zdroje


Kategória:Šport v Peorii (Illinois)
Kategória:Zaniknuté kluby AHL
Kategória:Hokejové kluby USA
Kategória:St. Louis Blues
Strúhanka

**Strúhanka** môže byť:
*nastrúhané suché pečivo, pozri strúhanka (pečivo)
*strúhané cesto do polievky, pozri mrvenička
Zoznam miest v Taliansku

[thumb|[Rím]]
[thumb|[Miláno]]
[thumb|[Neapol]]
[thumb|[Turín]]
[thumb|[Palermo]]
[thumb|[Janov (Taliansko)|Janov]]

Toto je **zoznam talianskych miest nad 100 000 obyvateľov**, radený podľa počtu obyvateľov.

## Mestá v Taliansku

Súbor:Bologna-Torre degli Asinelli-Dscn4720.jpg|Bologna
Súbor:FirenzeIMG0281 bordercropped.jpg|Florencia
Súbor:Puglia bari old-town.jpg|Bari 
Súbor:Catania - Duomo al tramonto - Foto di Giovanni Dall'Orto.JPG|Catania
View of the Grand Canal from Rialto to Ca'Foscari.jpg|Benátky
Súbor:Verona - Ponte di Castelvecchio.jpg|Verona


Súbor:Messina 2003.JPG|Messina
Súbor:Prato 5 con Santo.JPG|Padova
Súbor:CastelloMiramare.jpg|Terst
Súbor:Palazzo di città (Taranto).jpg|Tarent
Súbor:Brescia Loggia.jpg|Brescia
Súbor:Prato0003.jpg|Prato


Súbor:Reggio Calabria Piazza Italia.jpg|Reggio Calabria
Súbor:Modena Palazzo Comunale e Duomo.jpg|Modena
Súbor:Palazzo del Governatore, Parma 2002.jpg|Parma 
Súbor:Perugia 005.JPG|Perugia
Súbor:Palazzo del monte RE.jpg|Reggio Emilia
Súbor:Livornoveneziavecchia0001.jpg|Livorno


Súbor:Cagliari municipio viaroma.jpg|Cagliari
Súbor:Villacomunalefoggia.JPG|Foggia
Súbor:PiazzaDelPopolo01.jpg|Ravenna
Súbor:SalernoCanalone.jpg|Salerno
Súbor:Rimini piazza tre martiri.JPG|Rimini
Súbor:Ferrara, palazzo municipale e piazza.JPG|Ferrara


## Zdroj

Taliansko
Kategória:Talianske zoznamy
Zoznam miest
Varecha

**Varecha** môže byť:
* kuchynské náčinie podobné veľkej plochej lyžici, slúžiace na miešanie pri varení (resp. jeho obsah), pozri varecha (miešanie)
* naberačka (resp. jej obsah)
* v hutníctve: nástroj na odlievanie do foriem, pozri varecha (hutníctvo)
* (iný) nástroj podobný vareche (napr. u murárov)
* zvedavec, všetečný človek 
* priezvisko, pozri Varecha (priezvisko)
Jablonka (Poľsko)

**Jablonka** (, ) je dedina na Poľskej Orave v blízkosti hraníc so Slovenskom. Je sídlom gminy (najnižší administratívny samosprávny obvod) s názvom Gmina Jabłonka. Leží približne 24 kilometrov západne od Nowého Targu a 67 km južne od Krakova. Spadá pod Powiat nowotarski (okres) a Malopoľské vojvodstvo (región) a v roku 2022 tu žilo 5447 obyvateľov. Je jedným z kultúrnych centier slovenskej menšiny v Poľsku.

## História
Jablonka do konca prvej svetovej vojny patrila Rakúsko-Uhorsku. Dňa 5. novembra 1918 v rámci Česko-slovensko-poľského sporu o Oravu a Spiš, podľa poľských zdrojov, mali obyvatelia hlasovaním vyjadriť svoju vôľu pripojiť sa k Poľsku. Napriek tomu do roku 1923 obec patrila Česko-Slovensku, potom pripadla Poľsku. 

V medzivojnovom období bola v obci umiestnená posádka pohraničnej stráže prvej línie "Jabłonka". V rokoch 1939 až 1945 po invázii do Poľska a jeho rozpadnutí, obec pripadla Slovensku, no po druhej svetovej vojne prešla opätovne pod správu Poľska – bola prakticky anektovaná, pretože tunajšie obyvateľstvo, podľa slovenských zdrojov, vyjadrilo vôľu zostať žiť v Česko-Slovensku (podobné ako ďalšie obce Sŕnie, Podvlk, Oravka, Vyšná Zubrica na území súčasnej Poľskej Oravy). 

Dediny obsadili poľskí vojaci a Slovákov čakali ťažké časy. Prepady, perzekúcie aj vraždy zo strany niektorých poľských banditov spôsobili, že z poľskej Oravy a Spiša utieklo niekoľko tisíc Slovákov. V terorizovaní slovenského obyvateľstva vynikal najmä muž menom Józef Kuraś „Ogieň“, ktorý svoje prepady zrejme vnímal aj ako pomstu za inváziu slovenskej armády do Poľska. Jeho meno v slovensko-poľskom pohraničí dodnes vyvoláva vášne.

## Slovenská menšina v Poľsku
Podľa sčítania ľudu v roku 2002 gminy (administratívne obvody) s najväčším podielom Slovákov boli: Nowy Targ (3,26%), Tatranská Bukovina (2,85%), Nižné Lapse (2,66%) a Jablonka (1,26%). Údaje pre jednotlivé obce nie sú dostupné. Skutočný počet osôb so (spisovnou) slovenčinou ako rodnou rečou je približne o dve tretiny menší, pretože poľskí Slováci hovoria hlavne goralsky, čo je nárečie lingvisticky medzi slovenčinou a poľštinou.

## Referencie


## Iné projekty

Kategória:Dediny v Poľsku
Kategória:Powiat nowotarski
Nižná Lipnica

**Nižná Lipnica** (, ) je dedina na Poľskej Orave, ktorá je súčasťou gminy Jabłonka. Administratívne spadá pod Powiat nowotarski a Malopoľské vojvodstvo. Žije tu 2900 obyvateľov.

## História
Nižná Lipnica do konca prvej svetovej vojny patrila Rakúsko-Uhorsku. Do roku 1923 prechodne patrila Česko-Slovensku, následne však pripadla Poľsku. V rokoch 1939 až 1945 po rozpade Poľska obec pripadla Slovenskej republike, no po druhej svetovej vojne prešla opätovne pod správu Poľska - bola anektovaná, pretože tunajšie obyvateľstvo vyjadrilo vôľu zostať žiť v Česko-Slovensku. 

## Osobnosti
Rodisko:
* Šarlota Alexyová (1906 - 1968), poetka, publicistka a výtvarníčka

## Referencie


## Pozri aj
* Poľská Orava

## Iné projekty

Kategória:Dediny v Poľsku
Kategória:Powiat nowotarski
Too Bad

„**Too Bad**“ je druhý singel kanadskej rockovej skupiny Nickelback z ich tretieho štúdiového albumu *[[Silver Side Up]]* vydaného v septembri 2001. Samotný singel bol vydaný 26. novembra 2001 v USA a Kanade a v auguste 2002 bol vydaný vo Veľkej Británii. Neskôr sa objavil aj v Nemecku a to dňa 29. septembra 2002. Singel bol vydaný vydavateľstvom Roadrunner Records v Európe a vydavateľstvom EMI Records v USA.

## Význam textu
Text piesne bol napísaný spevákom Chadom Kroegerom a zaoberá sa otázkou citovej ujmy počas vyrastania bez otca, ktorý ho opustil v dvoch rokoch.

## Úspech
Skladba sa stala hitom aj napriek ďalšej skladbe z albumu *Silver Side Up*, „How You Remind Me“ a tešila sa veľkej popularite medzi fanúšikmi skupiny. Skladba dosiahla vrcholové pozície v rebríčkoch po celom svete a okrem iného aj #1 v rebríčku v Kanade a #9 vo Veľkej Británii. Skladba tiež dosiahla #42 v rebríčku Billboard Hot 100. Skladba sa po dobu 3 týždňov udržala na #1 v rebríčku Mainstream Rock Tracks a takisto #6 v rebríčku Modern Rock Tracks. Skladba sa tiež dostala v roku 2006 do soundtracku filmu *[[Hory majú oči]]*.

## Skladba na koncertoch
Živá verzia skladby bola nahraná na DVD skupiny *[[Live at Home]]*, ktoré obsahovalo záznam z koncertu v Edmontone zo dňa 25. februára 2002. Okrem toho bola skladba na setliste počas koncertu skupiny na Rock am Ring v roku 2004 , v rámci turné The Long Road Tour. Počas toho istého turné bola skladba nahraná na EP *[[MTV Unplugged (Nickelback)|MTV Unplugged]]*, na ktoré bola skladba nahraná v akustickej verzii. Táto verzia sa neskôr objavila aj na B-strane singla „Figured You Out“ vydaného dňa 24. februára 2004. Počas jedného z koncertov v rámci turné All The Right Reasons Tour v roku 2006 sa skladba dostala na koncertné DVD *[[Live at Sturgis 2006]]*. Skladba je dodnes často hraná na koncertoch.

## Zoznam skladieb
**[[CD singel]]:**

**[[CD singel|CD maxi single]]:**

**[[CD singel|CD single world version]]:**

**[[CD singel|CD single deutsch version]]:**

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Ryan Vikedal – bicie

**Produkcia**
* Nahraný: Apríl - Jún 2001 v _Green House Studios vo Vancouveri, a v Burnaby, Britská Kolumbia, a v London Bridge Studio, Seattle, Washington
* Hudobný producent: Chad Kroeger, Rick Parashar
* Realizátor nahrania: Rick Parashar
* Mix: Randy Staub v Armoury Studios vo Vancouveri
* Mastering: George Marino v Sterling Sound
* Zvukový inžinier: Joe Moi
* Asistent zvukového inžiniera: Pat Sharman
* Digitálna úprava: Geoff Ott
* Fotografie: Daniel Moss 
* Manažér: Bryan Coleman
* Koordinátor produkcie: Kevin Zaruk
* Pro Tools operátor: Alex Aligazakis 
* Text piesne: Chad Kroeger
* Aranžovanie: Chad Kroeger, Ryan Peake, Mike Kroeger, Ryan Vikedal
* Hudobné vydavateľstvo: Roadrunner Records
* Myšlienka obalu: Nickelback

## Pozície v rebríčkoch

## Referencie

## Externé odkazy
* Text piesne
* Videoklip ''Too Bad'' na stránke Roadrunner Records

Kategória:Single z 2002
Kategória:Single skupiny Nickelback
Kategória:Piesne z 2002
Kategória:Piesne skupiny Nickelback
Metrum (poézia)

**Metrum** (z gr. *metron* miera) je ideálna schéma básnického rytmu, ktorá je skôr abstrakciou ako konkrétnou formou verša. V realizácii vždy dochádza k istým nepravidelnostiam – odklonom od normy a vopred stanovenej schémy, ktorou je metrum. K úplnej zhode metra a rytmu dochádza iba v niektorých prípadoch. 

## Prozodické podklady pre vznik metra
Metrum sa vždy buduje na prozodických vlastnostiach a fonologických danostiach jazyka. V antickej metrickej sústave sa rozoznávalo buď osem-deväť základných metier, alebo sa rozoznávali len dve pôvodné metrá (daktylský hexameter a trimeter jambický), od ktorých sa odvodzovali ostatné metrá.  V súčasnosti sa spravidla rozlišujú štyri veršové systémy, ktoré sú podkladom pre vznik osobitného typu metra: 
* časomerný prozodický systém založený na striedaní krátkych a dlhých slabík (obyčajne bez rýmov), ktorý v slovenskej literatúre dominoval najmä v období klasicizmu, v predštúrovskej poézii (básne J. Hollého, J. Kollára a i.), 
* sylabický prozodický systém založený na výskyte rovnakého počtu slabík vo verši, ktorý sa udomácnil v slovenčine v štúrovskom období (používal ho J. Kráľ, S. Chalupka a i.) a ktorý vychádza z ľudovej slovesnosti, kde bol jediným prozodickým systémom,
* sylabotonický prozodický systém, ktorý sa buduje na striedaní prízvučných a neprízvučných slabík a na zachovaní rovnakého počtu slabík v jednotlivých veršoch (obdobie od P. O. Hviezdoslava),
* tonický prozodický systém, ktorý vyžaduje rovnaký počet prízvukov v jednotlivých veršoch (je typický pre anglickú a čiastočnej aj ruskú poéziu).

## Metrum a rytmus
S metrom je úzko spätý rytmus verša ako model, abstraktná schéma, spočívajúca v pravidelnom opakovaní určitých fónických elementov, ktoré sa zúčastňujú na rytme, ale aj prvkov s protikladnou tendenciou, ktoré narušujú ich pravidelné opakovanie vo verši. Metrum normuje prvky, takže rytmus je výsledkom jedinečnosti v procese tvorby: realizáciou autorského zámeru, témy, žánru atď.

## Metrum a metrika
Vedná disciplína zaoberajúca sa metrom sa nazýva metrika. Okrem prozodických systémov je jej náplňou aj teória rýmu a sčasti aj strofika.

## Referencie


## Literatúra
* ŠTRAUS, František: *Základy slovenskej verzológie.* 1. vydanie. Bratislava: Literárne informačné centrum, 2003. 251 s. ISBN 80-88878-81-0.
* ŽILKA, Tibor: *[[Poetický slovník]]* 439 s. Bratislava: Tatran, 1987.

Kategória:Literárne pojmy
Kategória:Poézia
Kategória:Literatúra
Kategória:Umenie
Kategória:Jazykoveda
Zdravotníctvo

náhľad|vpravo|Operácia na oddelení traumatológie v Kolubijskej Bogote.
**Zdravotníctvo** je súbor opatrení, postupov a zariadení, ktoré vytvárajú pre obyvateľstvo systém organizácie dostupnej zdravotnej starostlivosti. Opatrenia majú politický, ekonomický, sociálny, právny, vedecký, medicínsky, sanitárno-hygienický, protiepidemiologický a kultúrny charakter, ich cieľom je zlepšenie fyzického a duševného zdravia človeka, udržiavanie je dlhodobého aktívneho života, poskytovanie zdravotnej starostlivosti v prípadoch zhoršenia jeho zdravotného stavu. Na vykonávanie týchto opatrení sú vytvárané zvláštne sociálne inštitúcie ako sú napríklad nemocnice, poliklinky, ordinácie všeobecných lekárov a špecialistov,zdravotná záchranná služba, hygienická služba, lekárne, špecializované liečebné ústavy, výskumné ústavy, laboratóriá ale aj zabezpečenie dopravy pacientov.

## Iné projekty
Tatiana Melasová

**Tatiana Melasová** (* máj 1982, Senec) je slovenská spisovateľka, ktorá debutovala autobiografickým románom *[[#Tovar|Tovar]]* (Marenčin PT, 2010).

## Život
Narodila sa v máji 1982 v Senci. Absolvovala Hotelovú akadémiu Ľudovíta Wintera v Piešťanoch, ktorú úspešne ukončila v roku 2003. Od svojich pätnástich rokov bola závislá od drog, následkom čoho sa deväť rokov živila prostitúciou. V roku 2009 nastúpila na liečenie u Vladimíra Schwandtnera v Budmericiach, kde napísala autobiografický román *Tovar*. Podnetom bola Schwandtnerova iniciatíva počas nakrúcania jej spovedí na videokameru ako súčasť terapie. Od decembra 2009 Melasová píše o svojich skúsenostiach na blogu *[[SME]]*.

## ''Tovar''
Román je osobnou výpoveďou autorky najmä o skúsenostiach s drogami a prostitúciou. Vydalo ho vydavateľstvo Marenčin PT v roku 2010 a zároveň bol publikovaný aj ako zvuková kniha v Slovenskej knižnici pre nevidiacich.

Názov knihy metaforicky vyjadruje podstatu prostitúcie a postavenie prostitútky. Príbeh je rozprávaný v prvej osoberozprávačom je protagonistka románu Melisa, ktorá sa po nástupe na prestížnu strednú školu dostane do okruhu kamarátov, pri ktorých začala experimentovať s heroínom. Závislosť ju priviedla až k prostitúcii. Po niekoľkých neúspešných liečeniach sa opäť upadla do závislosti a zháňania financií prostitúciou. V závere sa hlavná postava dostáva do starostlivosti liečiteľa v Budmericiach. Dielo sa vyznačuje autentickosťou (najmä žargónom) a naturalistickým podaním deja.

## Dielo
* 2010 – *Tovar*, Albert Marenčin – Vydavateľstvo PT, ISBN 9788081140594
* 2010 – *Tovar*, Slovenská knižnica pre nevidiacich Mateja Hrebendu, ISBN 9788081107153 (CD-ROM)
* 2010 – *Tovar*, Slovenská knižnica pre nevidiacich Mateja Hrebendu, ISBN 9788081107160 (online)

## Referencie

## Externé odkazy
* Blog na stránkach *[[SME]]*

Kategória:Narodenia v 1982
Kategória:Slovenskí spisovatelia
Kategória:Ženy v slovenskej literatúre
Kategória:Osobnosti zo Senca
Březová Lada

**Březová Lada** je zaniknutá osada, časť obce Horní Vltavice v okrese Prachatice. Nachádza sa asi  západne od Hornej Vltavice, v nadmorskej výške . 

**Březová Lada** je tiež názov katastrálneho územia o rozlohe .

## Dejiny
Prvá písomná zmienka o osade pochádza z roku 1790.
 
V roku 1929 bolo v osade 20 domov a žilo v nich 104 obyvateľov.

Po skončení druhej svetovej vojny boli všetci obyvatelia, na základe Benešových dekrétov odsunutí do Nemecka.

## Súčasnosť
Nie je tu evidovaná žiadna adresa. Trvale tu nežijú žiadni obyvatelia.
## Referencie


## Externé odkazy
* Mapa katastra Březová Lada na webe ČÚZK 

Kategória:Zaniknuté obce v Česku
Kategória:Horní Vltavice
Kategória:Sídla v okrese Prachatice
Zámok Schernberg

náhľad|Zámok Schernberg
**Zámok Schernberg** je zámok neďaleko mestečka Schwarzach im Pongau v Rakúsku.

## Dejiny
Pôvodne jednoduchá pevnosť Schernberg pozostávala spočiatku len z jednej veže. Prvá písomná zmienka je už z 12. storočia. V roku 1370 bola veža vrátane k nej patriacich majetkov predaná rodine Graf von Schernberg.

Po prestavaní veže na zámok v roku 1526 jeho veľkú časť zničil požiar. V roku 1542 začal Christopf Graf s jeho obnovou, ktorú ukončili v roku 1550 jeho synovia. 

V roku 1845 chátrajúci zámok po mnohých zmenách majiteľov kúpil arcibiskup Friedrich von Schwarzenberg. Po renovácii a prestavbe, potrebnej pre využívanie zámku ako domova pre postihnutých a starých ľudí, ho arcibiskup odovzdal Rádu milosrdných sestier s výslovnou požiadavkou, aby táto budova slúžila vždy tomuto účelu. V roku 1846 začalo 5 sestier rádu s opaterou dvadsiatich postihnutých. K zámku patrila aj poľnohospodárska pôda, ktorú obhospodarovali zdravotne postihnutí, ale fyzicky schopní obyvatelia domova. Tak mohol domov pokrývať svoje potreby z veľkej časti vlastnými produktmi. Produkty z vlastných zdrojov umožnili sestrám rádu a 140 obyvateľom domova prežiť aj obdobie 1. svetovej vojny (1914-1918) keď nemali žiadnu inú podporu.

V rokoch 1940 a 1941 sa sestra Anna Bertha Königsegg odvážne zastala a bojovala za zdravotne postihnutých, aby ich ochránila pred krutou smrťou. Napriek tomu bolo 151 obyvateľov domova násilne odvlečených na zámok Hartheim v Alkovene, kde boli zavraždení.  Len málo sa ich stihlo zachrániť útekom do lesa. Anna Bertha bola pre svoje postoje dvakrát uväznená a neskôr vykázaná z krajiny. Zámok bol Rádu milosrdných sestier vyvlastnený, ale mohli v ňom naďalej bývať. Zriadili tu francúzsky tábor a nasťahovali sa sem aj utečenci z Rumunska a Bieloruska.

Po zrušení vyvlastnenia dostali sestry zámok späť do svojho vlastníctva. Boli však nutné rozsiahle opravy, kým sa mohli nasťahovať noví obyvatelia. V roku 1975 bola rekonštrukcia a prístavba ukončená. Až do tohto obdobia boli obyvatelia domova, či útulku opatrovaní výhradne duchovnými sestrami. Dnes sú tu väčšinou zamestnaní „svetskí“ pracovníci.

## Súčasnosť
Zámok Schernberg je sídlom *St. Vinzenz-Heim*, ktorý sa stará o duševne postihnutých ľudí. 

## Referencie


## Iné projekty

## Externé odkazy
* St. Vinzenz-Heim 

## Zdroje

* www.salzburg.com/Schloss_Schernberg

Kategória:Hrady a zámky v Rakúsku
Kategória:Stavby v Salzbursku
Azeotropická zmes

[thumb|200px|[Fázový diagram azeotropickej zmesi s poklesom teploty varu zmesi oproti teplote varu jednotlivých zložiek.]]
**Azeotropická zmes** alebo **azeotrop** je zmes dvoch alebo viacerých kvapalín v určitom pomere, pričom tieto kvapaliny nie je možné oddeliť jednoduchou destiláciou. Dôvodom pre existenciu azeotropickej zmesi je interakcia medzi molekulami zmesi (napríklad vodíková väzba). Azeotropická zmes má nižšiu (príp. vyššiu) teplotu varu ako teploty varu jednotlivých zložiek, preto princíp destilácie (oddelenie zmesi na základe rozdielnych teplôt varu zložiek) nie je možné použiť.

Na oddelenie sa preto využívajú iné metódy ako zmena miešateľnosti zložiek zmesi prídavkom inej zložky (napr. chlorid sodný do azeotropických zmesí s vodou), prípadne odstránenie jednej zo zložiek chemickou reakciou (reakcia oxidu vápenatého s vodou za vzniku hydroxidu vápenatého), pridaním ďalšej zložky do zmesi vo vhodnom pomere, ktorá vytvára novú azeotropickú zmes s nižšou teplotou varu (napr. prídavok cyklohexánu do zmesi voda/etanol, vytvorí ternárnu zmes ktorá pri pomere 7 % voda, 17 % etanol a 76 % cyklohexán vrie pri 62,1&nbsp;°C, pričom samotná zmes etanol/voda vrie až pri 78,1&nbsp;°C. Dostatočné množstvo cyklohexánu tak odstráni z pôvodnej zmesi všetku vodu – tá sa oddestiluje ako jedna zo zložiek novej zmesi a vo zvyšku ostane čistý etanol).

## Zdroj

Kategória:Destilácia
Reflux

**Reflux** môže byť:

*chemický dej, pozri reflux (chémia)
*spätný návrat tekutiny
*návrat žalúdočnej šťavy do pažeráka, pozri gastroezofageálny reflux
Bojnická cesta

**Bojnická cesta** je ulica v Prievidzi, v mestskej časti Prievidza II Píly.

Patrí medzi najdôležitejšie a najvyťaženejšie prievidzské ulice a je súčasťou spojnice mesta s blízkymi Bojnicami. Ulica je v smere z centra pokračovaním ulice Andreja Hlinku, ktorá od križovatky s Ulicou T. Vansovej a Šumperskou ulicou pri železničnej stanici mení názov na Bojnická cesta. 

Prechádza východo-západným smerom mestskou časťou **Píly** a končí na okraji mesta pri premostení Nitry, kde pokračuje ako Prievidzská cesta v Bojniciach.

Na Bojnickej ceste sídli množstvo predovšetkým obchodných prevádzok, v blízkosti je hlavná pošta a zimný štadión.  

## Pozri aj
* Zoznam ulíc a námestí v Prievidzi

## Referencie

## Zdroj
* Ulica na mape mesta

Kategória:Ulice v Prievidzi
Žlíbky

**Žlíbky** (nemecky Röhrenberg) sú zaniknutá osada v okrese Prachatice, 2,5 km severne od obce Strážný. Nachádzajú sa na južnom svahu Žlíbskeho vrchu (1133 m) v nadmorskej výške 930 m. Dnes patria k obci Horní Vltavice.

## Dejiny
Prvá zmienka o osade pochádza z roku 1720. 

V roku 1910 tu stálo 12 domov so 61 obyvateľmi (všetci nemeckej národnosti).

Po skončení druhej svetovej vojny boli všetci obyvatelia, na základe Benešových dekrétov odsunutí do Nemecka.

## Súčasnosť
Lúky v priestore bývalej osady sú využívané ako obora pre chov danielov a jeleňov.

V osade boli v nedávnej dobe obnovené kríž z roku 1840 a kaplnka.

## Externé odkazy
* na webe Zaniklé obce

Kategória:Zaniknuté obce v Česku
Borovica pyrenejská

**Borovica pyrenejská** (*Pinus uncinata subsp. uncinata/rostrata*, *Pinus uncinata* (v užšom zmysle), *Pinus mugo/montana subsp. uncinata (var. rostrata)*) je taxón borovice. Klasifikuje sa buď ako:
* poddruh (či varieta) druhu *Pinus uncinata* v širšom zmysle (ktorý v tomto ponímaní zahŕňa ako druhý poddruh borovicu barinnú) alebo ako 
*samostatný druh (*Pinus uncinata* v užšom zmysle)  alebo ako 
*poddruh (či varieta) borovice horskej (ktorý sa volá *Pinus mugo subsp. uncinata* resp. *Pinus mugo subsp. uncinata var. rostrata*) alebo ako 
*len synonymum borovice barinnej. 

## Vzhľad
left|thumb|Šišky borovice pyrenejskej
thumb|'' Pinus uncinata ''

Borovica pyrenejská je monokormný strom 10-30 metrov vysoký s pravidelnou ihlanovou úzkou korunou a rovným kmeňom. Najprv bol považovaný za varietu borovice horskej *Pinus mugo*. Šišky sú 2-7 cm dlhé, kužeľovité, extrémne zygomorfné (nesymetrické), výstredne stopkaté, pupok je excentrický. Apofýzy vyčnievajú na voľnej strane viac než na strane obrátenej k vetve. Od borovice barinnej sa odlišuje predovšetkým rozdielnymi ekologickými nárokmi. Na rozdiel od borovice barinnej má o niečo kratšie a tmavšie ihličie.

## Výskyt
Vyskytuje sa v horách (Pyreneje, západné Alpy, a západné Švajčiarsko) až do nadmorskej výšky 2300 m. n. m. (optimálne 1500-2200 m. n. m.). Na Slovensku sa prirodzene nevyskytuje, vyskytuje v parkových a záhradných výsadbách a arborétach.

## Iné projekty

Kategória:Borovicovité
Kategória:Ihličnaté stromy
Kategória:Okrasné rastliny
Diskmag

**Diskmag** je časopis v elektronickej podobe, ktorý je dodávaný na CD/DVD prílohe väčšinou herných časopisov. Prvé e-magazíny tohto typu začali vznikať už niekedy v 80. rokoch, kedy boli dodávané ešte na disketách. S rozvojom internetu ich popularita rýchlo klesla, a v dnešnej dobe sú už skôr ojedinelé. 

## Slovensko
Na Slovensku vznikol prvý diskmag už v roku 1994. Za akési zlaté obdobie sa dajú považovať roky 2000-2005, kedy na slovenskej a českej scéne vychádzali desiatky diskmagov. Posledné, ešte donedávna žijúce diskmagy na Slovensku boli napr. *BonusGame* (2005-2009) alebo *FIRE-mag* (2007-2012). 

## Česko
Asi najznámejšie diskmagy v Česku boli *Bazooka*, *Korona*, *Realtime*, *Pařenište*, *Click*, *Escape*, *Smash*, *Galaxie,* *AAA games*.

Kategória:Časopisy
Koruna (strom)

thumb|Kužeľovitá koruna smreku

**Koruna** je súhrn konárov (v širšom zmysle aj listov) stromu (tzv. **koruna stromu** - lat. *corona arboris*), resp. podľa niektorých definícií akejkoľvek dreviny. 

Rastlinám slúži na získanie dostatočne veľkej plochy pre príjem slnečného žiarenia kvôli fotosyntéze. Množstvu živočíchov slúži tiež ako úkryt.

## Pozri aj
* Strom
* Drevina

## Iné projekty

Kategória:Anatómia a morfológia rastlín